CELEX: 62015CN0323
Language: sk
Date: 2015-06-30 00:00:00
Title: Vec C-323/15 P: Odvolanie podané 30. júna 2015: Polynt SpA proti rozsudku Všeobecného súdu (piata komora) z 30. apríla 2015 vo veci T-134/13, Polynt SpA a Sitre Srl/Európska chemická agentúra (ECHA)

21.9.2015   
            
            
               SK
            
            
               Úradný vestník Európskej únie
            
            
               C 311/24
            
         Odvolanie podané 30. júna 2015: Polynt SpA proti rozsudku Všeobecného súdu (piata komora) z 30. apríla 2015 vo veci T-134/13, Polynt SpA a Sitre Srl/Európska chemická agentúra (ECHA)
   (Vec C-323/15 P)
   (2015/C 311/30)
   Jazyk konania: angličtina
   
      Účastníci konania
   
   
      Odvolateľka: Polynt SpA (v zastúpení: C. Mereu, avocat)
   
      Ďalší účastníci konania: Európska chemická agentúra (ECHA), Sitre Srl, New Japan Chemical, REACh ChemAdvice GmbH, Holandské kráľovstvo, Európska komisia
   
      Návrhy odvolateľky
   
   Odvolateľka navrhuje, aby Súdny dvor:
   
               —
            
            
               zrušil rozsudok Všeobecného súdu vo veci T-134/13, a
            
         
               —
            
            
               zrušil napadnuté rozhodnutie, alebo subsidiárne, vrátil vec Všeobecnému súdu na rozhodnutie o návrhu odvolateľky na zrušenie, a
            
         
               —
            
            
               nariadil odporcovi náhradu všetkých trov tohto konania, vrátane trov konania pred Všeobecným súdom.
            
         
      Odvolacie dôvody a hlavné tvrdenia
   
   Odvolateľka tvrdí, že Všeobecný súd tým, že zamietol jej návrh na zrušenie napadnutého rozhodnutia, porušil právo Spoločenstva. Odvolateľka konkrétne tvrdí, že Všeobecný súd sa dopustil početných pochybení vo svojom odôvodnení a výklade právneho rámca uplatniteľného na situáciu odvolateľky. To viedlo k tomu, že Všeobecný súd sa dopustil týchto nesprávnych právnych posúdení:
   
               —
            
            
               Všeobecný súd uviedol odporujúce a nesprávne tvrdenia pokiaľ ide o potrebu prihliadnuť na posúdenie rizika podľa článku 57 písm. f) REACH (1), čo viedlo k jeho nesprávnemu výkladu.
            
         
               —
            
            
               Všeobecný súd uviedol odporujúce tvrdenia a odklonil sa od ustálenej judikatúry o statuse a váhe usmernení pri výklade významu „rovnaká úroveň obáv“ podľa článku 57 písm. f) REACH.
            
         
               —
            
            
               Nesprávne odvolanie sa Všeobecného súdu na článok 60 ods. 2 REACH viedlo k nedostatočnému odôvodneniu.
            
         
               —
            
            
               Všeobecný súd pri zamietnutí tvrdení týkajúcich sa zamestnancov a spotrebiteľov uplatnil nesprávny právny text, čím nesprávne uplatnil článok 57 písm. f) REACH.
            
         Z týchto dôvodov odvolateľka navrhuje zrušiť rozsudok Všeobecného súdu vo veci T-134/13 a napadnuté rozhodnutie.
   
      (1)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES, Ú. v. EÚ L 396, s. 1.